Pentru a putea înțelege resorturile adînci ale transformărilor survenite odată cu instaurarea realismului socialist, trebuie luate în calcul, crede criticul și profesorul bucureștean, caracterul atipic și felul bizar în care literatura română evoluează după 1948, sub șocurile repetate produse de ingerințele brutale ale factorului politic represiv: „Nimic din ce se întîmplă în procesul unei literaturi dezvoltate sub guvernare totalitară nu are o explicație naturală.